Document ID: /roh_data/filtered/fineweb-2-filterrobots_roh.jsonl.gz/27745

Quai scriva il center da sanadad en ina communicaziun. Alain Vetterli era dapi il settember 2015 directur da l'ospital.
Ins saja sa separads pervi da differenzas areguard l'orientaziun e co che l'ospital duaja vegnir manà en l'avegnir.
Reponderar l'organisaziun
Dasper il post dal directur è era il post dal responsabel ni la responsabla per la tgira vacant dapi questa stad ed il schefmedi avess cuntanschì gia l'onn passà la vegliadetgna da pensiun. Quests trais posts furman la direcziun dal center da sanadad.
Perquai nizzegia il Centro Sanitario ils proxims mais per reponderar l'organisaziun e tut tenor adattar l'organigram.
Durant la fasa transitorica vegn persunal d'ina firma spezialisada a manar il center da sanadad en Bregaglia, scriva la cumissiun d'administraziun enavant.
RR novitads 06:00